NaiveNeuron/SloPal huggingface dataset:
Bugár, Béla, podpredseda NR SR (2019-10-24):
Vyhlasujem rozpravu o tomto bode programu za skončenú. Predpokladám, že ani pán spravodajca nechce zaujať stanovisko. Nie, ďakujem. Prerušujem rokovanie o tomto bode programu. A, vážené panie poslankyne, páni poslanci, chcem vás informovať, že pán poslanec Pamula požiadal o preradenie predloženého bodu, myslím, že to je bod 43, návrh novely zákona č. 182/1993 Z. z. o vlastníctve bytov a nebytových priestorov (tlač 1640) na nasledujúcu, teda na ďalšiu schôdzu. Je s tým všeobecný súhlas? Áno, ďakujem pekne. Teraz budeme pokračovať v prerušenom rokovaní a v prerušenej rozprave už v prvom čítaní o návrhu poslancov Cséfalvayovej, Fedora a Krajčího na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov (tlač 1707). Nech sa páči, pani poslankyňa Cséfalvayová, tiež navrhovateľka. Pani spravodajkyňa už tu je. Takže otváram možnosť sa ústne prihlásiť do rozpravy. Pýtam sa, či má niekto záujem z prítomných poslankýň a poslancov. Nie, vyhlasujem rozpravu za skončenú. Pani navrhovateľka, chcete zaujať stanovisko k rozprave? Nech sa páči. (Pokračovanie v rokovaní o návrhu poslancov Národnej rady Slovenskej republiky Kataríny Cséfalvayovej, Martina Fedora a Mareka Krajčího na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov , tlač 1707.)
Dej, Dávid, poslanec NR SR (2023-12-14):
Ďakujem za slovo. Pán kolega poslanec Pročko, spomenuli ste nové ministerstvo cestovného ruchu a športu, a že teda tu nejde o šport, ale ide o jedno ministerstvo naviac pre SNS-ku. Súhlasím, áno, naozaj ide o to, lebo keby im išlo o podporu športu, mali niekoľko príležitostí počas predchádzajúcich volebných období, kedy boli tieto koaličné strany pri moci, mohli tomu športu pomôcť. Vieme veľmi dobre, ako to v praxi vyzeralo. Športu sa pomáhalo, len keď sa trebalo odfotiť s niekým, kto doniesol olympijskú medailu. Ak by sme chceli naozaj pomôcť, tak sa mohlo skrz už existujúce ministerstvo školstva, pod ktorú sekciu patril aj šport, ale toto, samozrejme, nikdy prioritou nebolo a ja sa obávam, že tomu nebude ani tak teraz. Čoho sa však obávam, je to, že tie peniaze, ktoré do nového ministerstva pôjdu, nie sú malé a treba ich odniekiaľ zobrať. To sa týka, samozrejme, tohto konsolidačného balíčka, ktorý ľuďom berie peniaze, a tie peniaze, ktoré sa zoberú, tak, bohužiaľ, tí ľudia neuvidia. Kolega Truban nechcel sa opakovať po kolegovi Dvořákovi, ale ja sa budem a ja úplne súhlasím, že prevencia, a teda aj šport je prevencia ako taká. Každé jedno investované euro do športu má vysokú návratnosť, ale tá investícia musí byť systémová, musí byť adresná a, samozrejme, finančne udržateľná, čo, ja sa obávam, pri tejto vláde nebude. Ďakujem pekne.
M. Sabolová, poslankyňa: (2007-10-23):
Potom vystúpil pán poslanec k tomuto návrhu, že ten návrh neplatí a stiahol podpis, čiže ten návrh má len 14 podpisov. Keby aj opätovne vystúpil pán Dubravay, tak tam potrebujeme zase 15 podpisov na to, aby mohol predložiť nejaký návrh, kde tu je síce hviezdička, opäť písm. s), ale prepáčte, aby sme v Národnej rade prijímali také vážne zákony len takýmito zdrapmi papiera, to sa mi zdá, že je nedôstojné. Bolo dosť času cez prestávku, ktorú ste mali, rozmnožiť ten návrh a prerokovať. Prosím, aby sme normálne vrátili zákon do druhého čítania a normálny pozmeňujúci návrh schválili. Veď takýto zmätok tu nemôže byť, pán predseda. Jeden papier sme dostali, však si ho pozrite.
Laurenčík, Milan, podpredseda NR SR (2020-04-20):
Ďakujem. Prosím, zaujmite miesto pre spravodajcov. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, končím možnosť prihlásiť sa do rozpravy a vyhlasujem všeobecnú rozpravu za skončenú. Predpokladám, že keď rozprava nebola, ani pán minister, ani pán spravodajca sa nechcú vyjadrovať k rozprave. A preto prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 61. Návrh na jeho pridelenie na prerokovanie výborom je v rozhodnutí č. 58. Prosím pána ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona uviedol.
Laššáková, Jana, podpredsedníčka NR SR (2015-04-24):
S faktickými poznámkami páni poslanci Baláž a Jurzyca. Končím možnosť prihlásiť sa s faktickými poznámkami. Nech sa páči, pán poslanec Baláž.
Danko, Andrej, podpredseda NR SR (2024-06-20):
Preto som opravil pána poslanca Náhlika, lebo mám avízo aj o procedurálnom návrhu pána Dubéciho. Nech sa páči, pán poslanec Dubéci.
I. Mikloš, poslanec: (2006-12-13):
Čo sa týka predaja Slovnaftu, pokojne sa obráťte na svojho koaličného partnera HZDS pána Mečiara, za jeho vlády sa Slovnaft predával. Pani poslankyňa Nachtmannová, nikdy som nestrašil. Prosím, citujte, lebo vkladáte mi do úst veci, ktoré som nepovedal. Nestrašil som poklesom koruny, povedal som, dokonca som povedal, že z krátkodobého hľadiska je ekonomika naštartovaná tak, že v priebehu najbližších rokov bude rásť dokonca bez ohľadu na to, čo budete robiť. To, čo tvrdím, je, že ohrozujete dlhodobú konkurencieschopnosť Slovenska aj tým, aký rozpočet ste prijali, ktorého pozitívom je, že zabezpečuje zatiaľ vstup do eurozóny a, samozrejme, najväčším pozitívom je, že všetci čakali vrátane analytikov, že to bude omnoho horšie na základe vašich sľubov a vašej kompetentnosti, ale tento rozpočet a ďalšie vaše kroky, žiaľbohu, mohol byť aj lepší, ako je. A čo sa týka Jadrovej elektrárne v Bohuniciach, zase vás odporúčam, bolo to politické rozhodnutie, my sme zároveň sami hovorili, že áno, čo sa týka bezpečnostných a ekonomických parametrov, táto elektráreň by mohla fungovať dlhšie a bolo to politické rozhodnutie na základe našej snahy stať sa členom Európskej únie a mimochodom, pani poslankyňa, takýto záväzok s omnoho skorším odstavením prijala pred nami ešte Mečiarova vláda. Tie reálie boli také, že z hľadiska pozície, ktorú sme mali pri vstupe do Európskej únie, sme najviac vedeli vyrokovať to, čo sme vedeli vyrokovať, a teda odloženie také, aké sa nakoniec dosiahlo. Čiže bolo to výsledkom, s ktorým sme neboli spokojní, ale najlepší výsledok, aký bolo možné v tom čase dosiahnuť aj vďaka tomu, že tento záväzok už existoval predtým.
Jurinová, Erika, podpredsedníčka NR SR (2012-07-26):
Ďakujem, chcete položiť doplňujúcu otázku, pán poslanec?
P. Hrušovský, predseda NR SR: (2002-12-11):
(Hlasovanie.) 144 prítomných, 65 za návrh, 32 proti, 45 sa zdržalo, 2 nehlasovali. Konštatujem, že návrh sme neschválili.
Janas, Karol, poslanec NR SR (2024-10-29):
Vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským výborom Národnej rady pre zdravotníctvo za spravodajcu k návrhu uvedeného zákona, tlač č. 475. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financovanie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Lackovič, Marek, poslanec NR SR (2024-01-11):
Ďakujem veľmi pekne, pán predsedajúci. Ja už som na to upozornil aj naposledy pána ministra spravodlivosti, naznačila to aj teraz pani poslankyňa Marcinková a citovala neurčitú pasáž z toho návrhu vlády, z tej tlače 105, ktorú tu dnes prejednávame, aj teda dnes, už, už asi štvrtý deň, a teda vrátim sa k tomu, upozornil som už aj pána ministra a doteraz to nie je opravené, tam je asi chyba, neviem, ale citujem teda, že: „V neposlednom rade je potrebné urýchlene reagovať aj na vývoj inflácie, vďaka ktorej sú kritériá, na základe ktorých sa škoda na majetku kvalifikuje ako trestný čin, už neaktuálne a dochádza ku kriminalizácii osôb bez reálneho nebezpečenstva pre spoločnosť.“ Čiže, čiže tie kritéria na trestný čin sú už neaktuálne dnes, vy ich teda navrhujete dramaticky zvýšiť, čím ergo hovoríte, že tie osoby, ktoré teda spáchajú takéto činy rádovo v desiatkach tisíc eur, nepovažujete za nebezpečenstvo pre spoločnosť. No neviem, že či si to ako uvedomujete, čo tam máte napísané, ale to je ako nehoráznosť. Ešte raz, vy nepovažujete ľudí, ktorí budú páchať trestnú činnosť v rádovo desiatkach tisíc eur, za nebezpečných pre spoločnosť. A ja som na to už upozornil predvčerom v utorok, dodnes je to tam takto napísané. Neviem, či ja to úplne nie najsprávnejšie chápem alebo rozumiem, ale ako minimálne by som to tam vypustil, už keď by som to aspoň neopravil, tak by som to vypustil. Lebo tým hovoríte naozaj ešte raz to, že tí ľudia, ktorí budú chápať činnosť rádovo v desiatkach tisíc eur, nepovažujete za nebezpečenstvo pre spoločnosť. Len toľko teda, ďakujem.
Blanár, Juraj, podpredseda NR SR (2023-05-03):
Dve faktické poznámky na vaše vystúpenie, pán poslanec. Ako prvá pani poslankyňa Horváthová.
Danko, Andrej, predseda NR SR (2019-06-19):
... a spochybňovaním zahraničnej politiky štátu. Zrazu hovoríte, že Európsku úniu treba zreformovať. Zrazu hovoríte, že posielame provokatérskych vojakov. A nehovoria vám nič povinnosti v rámci našich štruktúr NATO? Áno, smejete sa, lebo vám to zarába body. A ja žasnem niekedy, ako národ môže veriť vašim jednoduchým hlavičkám. Ale je iné štát riadiť a niesť zodpovednosť za rezort a je iné rozprávať, vymýšľať si a urážať. Áno, verím, že sa tento národ preberie a vy, ktorí milujete írske farby miesto národných, rozprávate o Rusku, ktorému vôbec nerozumiete, a pán Kotleba, vás do Ruska ani nevpustia. Vy nemusíte Rusko chrániť. Ja som tam aj o týždeň s najvyššími predstaviteľmi štátu. A veľmi dobre viem, ako oni vnímajú takéto aktivity. A veľmi dobre viem, ako ich vnímajú v Bielorusku, mám veľmi dobrý vzťah aj v Lotyšsku, Estónsku, Litve. Ale áno, sme členmi Európskej únie, sme členmi NATO. Jedná sa o dočasnú prítomnosť v rámci spolupráce našich armád. A to, že si to využívate ako tému, je len vaša plytkosť a hlúposť. Ale nikdy, prosím, do budúcna neútočte na SNS, ako to robíte bežne a dávate trestné oznámenia na mňa. Ste extrémisti s prejavmi fašizmu a to, že ste extrémisti, povedala práve Ruská federácia vo svojej správe ministerstva zahraničných vecí. Na to nemalo odvahu ani Spojené štáty, aby povedali, že ste extrémisti, ktorí len klamú ľudí. A do budúcna vás poprosím aspoň o elementárnu slušnosť. Slovensko je členom Európskej únie, je členom NATO. O chvíľu budete hovoriť aj to, že z NATO netreba vystúpiť. Áno, to môžte tak hovoriť, ale v každom prípade je veľmi dôležité, aby si Slovensko plnilo povinnosti. A môžme otvárať diskusiu, či by Slovensku nebolo lepšie ako neutrálnemu štátu. Je možné sa debatiť o tom, či by nebolo lepšie, aby Európa mala európsku armádu. Áno, ja som zástupca toho, aby sme mali európsku armádu, aby tu neboli prítomné iné ozbrojené sily. Ale na rozdiel od vás s tým bojujem. Ja na rozdiel od vás som zabránil tomu, aby bola podpísaná zmluva o prítomnosti iných vojsk. Ja na rozdiel od vás som bojoval s Istanbulským dohovorom. Vy len klamete a klamete verejnosť a verím, že vás raz verejnosť prekukne. Ja na rozdiel od vás viem, čo je to zodpovedne dostávať facku zľava aj sprava. Takže si ďalej jedzte svoje steroidy a hoľte si svoje hlavy. Ďakujem vám.
Sulanová, Magdaléna, poslankyňa NR SR (2021-06-23):
Ďakujem pekne. Ja by som k tomu všetkému, čo tu bolo povedané, chcela dodať pár poznámok teda. Po prvé, že obezita je svetovým trendom už nielen u dospelej populácie, ale už prešla aj na deti. Je to nesporný fakt a toto treba riešiť. Ďalej chcem upozorniť, že tento návrh zákona hovorí o obmedzení, resp. zákazu, zákaze niektorých buď potravín, cukroviniek alebo nápojov v školách. To znamená v školských zariadeniach. To, čo dajú deťom rodičia doma, to je ich vec, nikto im nezakazuje, je to na ich výchove, na ich svedomí, je to na ich zodpovednosti. Tu sa jedná o školské zariadenia, pretože deti, samozrejme, aj u rodín, kde doma ich vedú k tomu, že by nemali tieto sladké nápoje, teraz povedzme sa obmedziť na tie nápoje, že by nemali piť, keď prídu do školy a vidia, že ich spolužiaci, ktorí dostanú od rodičov peniaze, aby si kúpili desiatu, tak si nakúpia rôzne cukríky, tatranky a neviem a sladké nápoje, tak to chce aj on a kúpi si to aj on. Dieťa nemá zodpovednosť, dieťa tomu nerozumie. Samozrejme, že by tu bola veľmi potrebná aj osveta. To znamená, že školám, deťom stále vysvetľovať, že teda tieto potraviny sú škodlivé. Dokonca tie umelé sladidlá, ktoré sú obsiahnuté v mnohých, sú rakovinotvorné. Čiže ohrozujú zdravie a život týchto detí. Tak preto si myslím, že štát by mal, mal mať nejakú reguláciu, mal by regulovať príjem týchto potravín. Jedná sa len o tú dobu, kedy sú v školách, kedy nie sú pod dohľadmi rodičov a kedy tieto deti, samozrejme, sú to deti, majú radi sladkosti, takže potom jedia tieto potraviny. Ja si... (Prerušenie vystúpenia časomerom.)
Poliačik, Martin, poslanec NR SR (2014-10-29):
Ďakujem. No, Jofo, nerád to hovorím, ale registrované partnerstvá si prvý v tejto diskusii vytiahol ty. Ja som na ne naozaj pri mojom, pri mojom vystúpení nemyslel. Je pravda, že možno niekedy spájam témy, ktoré na prvý pohľad nesúvisia, ale práve tá, práve tá naša zviazanosť, čo sa týka, zviazanosť rúk, čo sa týka štátnych sviatkov, ktorú máme reálne potvrdenú, stačí si pozrieť posledný pokus niektoré z nich zrušiť zo strany vlády SMER-u, čo je osemdesiattrojka, silný parlament, tak ukazuje, že naozaj tie ruky zviazané máme. Daniel, ja úplne súhlasím s tým, že treba riešiť to, čo sa riešiť dá, kde existuje nejaký priestor, tam určite treba hľadať riešenia. To bol tiež dôvod, prečo som dlhé hodiny sedel u teba v kancelárii na ministerstve a prečo je vypracovaný pomerne dobrý návrh na odluku cirkvi od štátu. Ja s tým nápadom žijem, jak si dobre pamätám, od roku 2010 a bol cizelovaný za toho času, kedy si bol ty ministrom kultúry, a stále si myslím, že aj pre riešenie situácie tretieho sektora, aj pre riešenie situácie kultúrneho dedičstva, aj pre riešenie situácie nezávislosti cirkvi od štátu je to dobrý nápad. A som presvedčený o tom, že je v možnostiach súčasne platnej zmluvy s Vatikánom. To znamená, že nemyslím si, že, že tam je priestor na pasivitu, tam je priestor na pasivitu, tak ako sme odkázaní na pasivitu pri tých sviatkoch, obávam sa. A mrzí ma, že, že nemôžem ešte obšírnejšie reagovať na kolegu Mikloška, a len jedna vec, ja som rád, že niektoré veci ešte nie sú z tej zmluvy dotiahnuté do konca... (Prerušenie vystúpenia časomerom.)
Petrík, Simona, poslankyňa NR SR (2024-06-14):
Ďakujem veľmi pekne. Návrh poslancov Národnej rady Slovenskej republiky Dávida Deja, Simony Petrík, Štefana Kišša a Dariny Luščíkovej na vydanie zákona, ktorým sa mení a dopĺňa zákon číslo 461/2003 o sociálnom poistení v znení neskorších predpisov, tlač 336. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod touto tlačou. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú s § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 336 z 27. mája 2024 navrhujem, aby návrh zákona prerokovali Ústavnoprávny výbor Národnej rady a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra a v gestorskom výbore do 9. septembra 2024. Prosím, pán predsedajúci, otvorte všeobecnú rozpravu.
Krúpa, Juraj, poslanec NR SR (2022-06-15):
Ďakujem veľmi pekne. Ja súhlasím aj s mojimi predrečníkmi, lebo ja, samozrejme, rešpektujem kolegu Viskupiča, že je teda zástancom libertarianizmu. Len ono viete, ten libertarianizmus nevyrieši úplne všetko, ten trh nevyrieši úplne všetko. Keby to dokázal vyriešiť, tak vojny nemáme. Dokazuje to príklad Nemecka, ktorého dlhodobou stratégiou bolo vlastne vťahovanie Ruska do trhového mechanizmu, do Európy a napojiť ho vlastne na ten globálny systém, aby teda začalo sa orientovať skôr na iné hodnoty, na obchodovanie a nemalo tie imperiálne ambície. No ale stal sa opak. Využil tento priestor na to, aby posilnil svoje, svoje zdroje a naplňoval svoje imperiálne ambície. Čiže toto tiež nie je úplné riešenie, že neháme všetkému voľnú ruku a trh si to vyrieši. Nevyriešil to. A tu máme klasický príklad, ktorý tu už trvá 112 dní, tuším, to hovoril pán Laurenčík. Čiže treba si uvedomiť aj to, že s čím, s čím sa akože, ste nespomenuli, neviem, alebo s čím sa akože nepočíta, je, že ten konflikt prebieha aj v informačnom priestore. To je niečo, čo je súčasťou toho konfliktu. A tomu sa treba nejakým spôsobom brániť. A my nebránime slobode slova. My bránime práve slobodu slova. My bránime naše princípy a vôbec demokraciu. To sú tie úplne základné hodnoty, ktoré máme. A sám ste spomenul, že autokrat, ktorý šíri dezinformácie, môže ubližovať von. A no však to sa teraz deje, hej? Čiže a to, čo sa, viete, to, čo ste aj hovorili, lebo už len na koniec poviem, ako povedal aj kolega Lehotský, toto nie je štandardná doba. Takže musíme k tomu pristupovať aj ináč ako štandard... (Prerušenie vystúpenia časomerom.)
Galis, Dušan, poslanec NR SR (2012-12-07):
Ďakujem pekne za slovo. Pánovi Érsekovi by som chcel povedať, pán Érsek, nezavádzajte, ja som nepovedal, že som proti rente olympionikov. Ja som tvrdil, že som, aby dostali aj majstri sveta a majstri Európy. Pretože ja medzi tou olympijskou zlatou medailou a majstrovskou svetovou alebo európskou nevidím rozdiel. Takže keď, tak všetkým. Ďakujem pekne. Pán Hraško, ja s vami nesúhlasím, pretože mám možnosť tiež sledovať tieto ihriská a musím povedať, že veľký záujem je obcí, aby sa ešte stavali. Ale záleží aj na starostoch, jak sa starajú, čo urobia, aký program pre deti. Čiže len nechať samotné deti tam, aby to rozbili, to je v poriadku, ale ja sa pýtam, prečo tam nemajú nejakého občana z obce, ktorý by sa o tieto ihriská staral. K pánovi Šebejovi. Pán Šebej, máte pravdu, bolo to drahé. Len viete čo? Cez komín vyletelo 10 mil. euro za daňový úrad a za platinu, ale tú ani nevidíme. Ale tu aspoň vidím každý týždeň, že sú ľudia šťastní, že na koncerte Mikiho Žbirku bol plný štadión. A to bude trvať desať rokov, ten štadión si na seba zarobí. A keď aj to je zlé, tak potom, no, lepšie nerobiť nič. To je najlepšie, nerobiť nič a potom povedať, no však niekto to po nás urobí. Čiže za daňový úrad a za platinu zmizlo toľko peňazí, že sme mohli mať pokryté celé Slovensko takýmito multifunkčnými ihriskami. Čo sa týka pána Hlinu, no, samozrejme, že, pán poslanec, tak sú ľudia, čo všetko vedia, všade boli, a kde neboli, tam sa chystajú – a vy ste jeden z nich. Ďakujem.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem. Však možno nebude potrebná otázka.
Zahorčák, Viliam, poslanec NR SR (2024-06-27):
Odhlasovali sme body zo správy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
P. Paška, predseda NR SR: (2006-08-02):
Pani poslankyňa Mušková.
Danko, Andrej, podpredseda NR SR (2024-01-10):
Pán poslanec Pollák.
Laššáková, Jana, podpredsedníčka NR SR (2013-06-26):
Pani poslankyňa Žitňanská s reakciou, nech sa páči.
Jarjabek, Dušan, poslanec NR SR (2017-03-29):
Ďakujem pekne. Pán poslanec, aby som vyvrátil všetky podozrenia, o ktorých ste teda nepriamo hovorili, tak by som vám chcel povedať, že všetko sa udialo absolútne štandardne presným spôsobom ako niekoľko razy dozadu. O nič viac a o nič menej. Webová stránka, printy, oslovenia. To je všetko.
Blaha, Ľuboš, podpredseda NR SR (2024-01-10):
Pán poslanec Peter Pollák.
Číž, Miroslav, podpredseda NR SR (2015-09-23):
Ďakujem pekne. Otváram všeobecnú rozpravu. Písomnú prihlášku do rozpravy nemám. Otváram teda možnosť prihlásiť sa do rozpravy ústne. Neregistrujem žiadneho pána poslanca s prihláškou, takže vyhlasujem všeobecnú rozpravu za skončenú. Pán minister, nechce zaujať stanovisko vzhľadom na to, že nebola rozprava, rovnako pani spravodajkyňa, ale oboch poprosím, aby zostali, pretože ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a ktorým sa dopĺňa zákon č. 455/1991 Zb. o živnostenskom podnikaní v znení neskorších predpisov, parlamentná tlač č. 1698 a návrh na pridelenie výborom je v rozhodnutí č. 1686. Máte slovo, pán minister, a uveďte tento vládny návrh zákona. [Rokovanie o vládnom návrhu zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov, tlač 1698.)
M. Číž, poslanec: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie, ktoré vyžadujú príslušné právne predpisy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje tiež doložku zlučiteľnosti s právom Európskej únie, z ktorej vyplýva, že v práve Európskej únie problematika upravená nie je. Vážené kolegyne, kolegovia, predložený návrh istým spôsobom dopĺňa návrhy zákonov, ktoré rovnaká skupina poslancov predkladala na minulom zasadnutí. Ťažiskom, ako uviedol navrhovateľ, je pokus odpolitizovať prostredie štátnej služby, odpolitizovať príslušné špecializované orgány štátnej správy. Návrh jednoznačne môže skvalitniť povedzmeže personálnu prácu alebo manažérsku prácu v oblasti poskytovania verejných služieb prostredníctvom orgánov verejnej správy. Faktom je však aj to, že vedenia príslušných úradov boli už kreované a že za istých okolností prijatím týchto návrhov zákonov sa môže skomplikovať stabilita týchto úradov. Napriek tomu si myslím, že je potrebné, aby sme predložené návrhy veľmi seriózne posúdili, a preto mi dovoľte, aby som, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, vám odporučil, aby Národná rada sa uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Zároveň v súlade s rozhodnutím predsedu Národnej rady zo 16. februára 2004 č. 594 a rovnako podľa § 71 zákona o rokovacom poriadku Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, výbor pre hospodárstvo, privatizáciu a podnikanie a rovnako Výbor Národnej rady pre verejnú správu. Za gestorský výbor navrhujem Výbor Národnej rady pre verejnú správu a odporúčam, aby výbory predmetný návrh zákona prerokovali v lehote do 23. apríla 2004 a gestorský výbor do 30. apríla 2004.
P. Paška, predseda NR SR: (2009-06-30):
(Hlasovanie.) 135 prítomných, 116 za, 3 proti, 14 sa zdržalo, 2 nehlasovali. Návrh uznesenia sme schválili. Pani poslankyňa Vášáryová  teraz bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov , je to tlač 982.
V. Novotný, poslanec: (2008-10-22):
To, že nemajú záujem zdravotné poisťovne, nie je pravda. Majú záujem. Určite pripomienkovali v pripomienkovom konaní tento zákon veľmi vehementne. Viem, že oslovili aj ministra spravodlivosti ako podpredsedu vlády pre legislatívu. Takže to určite pripomienkovali. No ale možno sa skôr v tomto čase, keď sme v nadľahčenej atmosfére, venujú svojmu podaniu na medzinárodný arbitrážny súd, aby ho kvalitne vypracovali, keď Ústavný súd nebude konať na podanie poslancov Národnej rady. Vieš, pán kolega Bobrík, ono je to o tom, že ak chceme jednu zdravotnú poisťovňu na trhu, treba to povedať. Áno, existujú modely aj bez zdravotnej poisťovne. Ale na Slovensku funguje pluralita zdravotných poisťovní, tak sa Národná rada a vláda, a musím povedať, že nebola to Dzurindova vláda, ktorá sa rozhodla budovať pluralitu, ale iná vláda v minulosti, v deväťdesiatych rokoch, rozhodla kráčať týmto smerom. Teraz ide o to, či tú pluralitu chceme, alebo ju budeme deformovať. Najhoršie je, keď nepovieme jasne, že nechceme pluralitu zdravotných poisťovní, ale národnú zdravotnú službu, ale deformujeme fungujúci systém. Najhoršie čo sa môže stať, je deformovať fungujúci systém. Čiže naozaj ja to vnímam stále tak, že je to o vytláčaní súkromných zdravotných poisťovní z trhu. A určite prídu nové a nové novely, pri ktorých sa tým budeme zaoberať. Asi toľko som chcel k tomu povedať. Ďakujem pekne všetkým, ktorí na mňa reagovali.
Danko, Andrej, podpredseda NR SR (2024-06-27):
Otváram všeobecnú rozpravu. Do rozpravy som dostal jednu písomnú prihlášku, pán poslanec Prostredník, ale na úvod rozpravy požiadala o slovo pani navrhovateľka.
Štefanec, Ivan, poslanec NR SR (2012-05-04):
Ďakujem pekne za slovo, pani podpredsedníčka. Pán predseda vlády, zdôraznili ste, že každá krajina v Únii musí škrtať a zároveň podporovať rast a že to nie je jednoduchá úloha. Áno, je to tak. A tá úloha by bola pred každou vládou na Slovensku v súčasnosti. To je jasné. Problém ale vidím v tom, ako to chcete urobiť vy, že chcete škrtať predovšetkým na ľuďoch, a nie na verejných výdavkoch, tak ako je to naznačené v programovom vyhlásení vlády, pretože tieto škrty zaplatia len a len ľudia. Táto úloha dopadne najmä na plecia občanov, na plecia bežných ľudí, ktorí poctivo robia a platia dane. Čiže majú z toho len istotu vyšších daní. Problém vidím takisto v tom, ako chcete podporovať hospodársky rast, ale všetky opatrenia fungujú protirastovo tým, že sa zhoršuje prostredie pre tvorbu pracovných miest, či už avizovanou zmenou Zákonníka práce, zmenami v oblasti daní, zmenami v oblasti trebárs kolektívnych zmlúv a tak ďalej a tak ďalej. Všetky opatrenia pôsobia proti rastu, proti tým, čo tvoria pracovné miesta. Znepokojujú ma vaše vyjadrenia na adresu 2. piliera, aj keď nie sú nové, pretože už za vašej prvej vlády ste dvakrát otvorili 2. pilier, pripomínam, neúspešne, pretože stále v 2. pilieri je 1,5 mil. ľudí, ktorí si zodpovedne sporia na svoje dôchodky. Teraz chcete dokonca viac, chcete im zobrať ich peniaze. Chcem vám len pripomenúť, že podobne to riešili napr. v Maďarsku, čo vyriešilo veľmi krátkodobo situáciu vlády, ale tragicky zhoršilo situáciu občanov. A vidíme, že Maďarsko v akej situácii dnes je. Takže ja sa obávam podobného scenára aj na Slovensku, ak budete takto postupovať. Ďakujem.
B. Bugár, podpredseda NR SR: (2004-02-04):
(Hlasovanie.) Prítomných 133 poslancov, za návrh hlasovalo 63, proti 63, zdržalo sa 7 poslancov. Konštatujem, že tento procedurálny návrh sme neschválili. Nech sa páči. B. Opaterný, poslanec: Ďakujem. Ďalej, pán predsedajúci, budeme hlasovať o bodoch spoločnej správy takto: Najskôr o bodoch 1, 2, 3, 4, 5, 7, 8 a 10 spoločne, s odporúčaním gestorského výboru schváliť.
Grendel, Gábor, podpredseda NR SR (2021-06-29):
Pán poslanec Suja s faktickou poznámkou.
B. Bugár, podpredseda NR SR: (2005-05-25):
A. Blajsko, poslanec: Vážené kolegyne, kolegovia, pôvodne som mienil vystúpiť oficiálne, teda prihlásiť sa do rozpravy, ale po konzultáciách som sa rozhodol, že nevystúpim. Poviem zásadnú otázku. Tento zákon má vážne rozpory vo väzbe na určité kategórie detí. A po práve prerokovaní toho pozmeňujúceho návrhu, ktorý aj pán kolega pred chvíľkou predložil, som našiel cestu na riešenie môjho zásadného problému, len chcem upozorniť, že daný zákon, ktorý teraz prerokovávame, má vážny problém v jednom. Ja nevidím kontinuálnosť tohto zákona vo väzbe na zákon o rodine a vôbec nie na to, čo má prísť, zákon o sociálnych službách. Ja stále budem tvrdiť, že je problémom, že preberáme tieto zákony individuálne. A vieme, že je spor aj na Ústavnom súde, trebárs vo väzbe na zákon o rodine, a tento zákon čaká tiež tortúra vrátenia od prezidenta. Ja neviem, či by sa nemal ešte vytvoriť nejaký priestor na diskusiu, lebo stále zostáva jedna kategória detí riešená ináč z hľadiska práva. Čiže rovnosť šancí nie je rovnaká. Ďakujem pekne.
Hatráková, Katarína, poslankyňa NR SR (2020-07-14):
Pán kolega Blaha, ja vnímam vaše spravodlivé... (Prerušenie vystúpenia predsedajúcim.)
J. Jasovský, poslanec: (2001-12-11):
Ale chcem povedať jedno, ja som tiež dal pozmeňujúce návrhy. Dal som pozmeňujúci návrh na kostolík v Zolnej, kde sú fresky z 13. storočia. Dal som na Pustý Hrad, čo je hrad najstarší a najväčší v strednej Európe, dal som na horskú službu, ktorá nemá dnes ani na sánky. A ja sa pýtam, vážení páni poslanci, či aj moje pozmeňujúce návrhy prejdú alebo neprešli koaličnou radou, a preto neprejdú. Ale ja vám oznamujem, páni koaliční poslanci, že nepredám svoju česť za päť korún, tak ako ju predávate vy tu dnes v tejto fraške, ktorú tu robíte dnes v Národnej rade, môžete sa hanbiť, páni poslanci. Kúpili si vás za päť korún, aby ste podporili rozpočet, ktorý je trápny a stojí naozaj na vode. I. Presperín, podpredseda NR SR: Pán poslanec Šepták. R. Šepták, poslanec: Ďakujem za slovo. Chcel by som povedať pánovi poslancovi Bajanovi, že skutočne ten výber je zaujímavý a ja by som sa chcel spýtať, ako môj predrečník, akým spôsobom to bolo vyberané, či to bolo vyberané cez mítingy na voľby predsedov do vyšších územných celkov alebo akým spôsobom konkrétnejším, ale možno je to úplne jedno. Každopádne, dohodli ste sa, predniesli ste to tu, ale pokiaľ sa dívam po sále, vidím tu predsedu Najvyššieho súdu Harabina, ktorý chce vystúpiť s pozmeňujúcimi návrhmi, ktorý chce vystúpiť k rozpočtu a chce povedať k súdnictvu. Vidím tu podpredsedu ZMOS-u pána Mušku. Dúfam, že aj jeho ste sa spýtali, aký názor má ZMOS, od ktorého tak ako aj vy som dostal list, kde veľmi kritizujú tento štátny rozpočet a tak ďalej a tak ďalej. Myslím si, že nezachránite týmito jednotlivými čiastkovými pozmeňujúcimi návrhmi, ktoré majú doniesť pár tisíc do jednotlivých dedín, tento slávny rozpočet. Alebo možno, ak teda dosiahnete tú miliardu alebo nejaké tie sto milióny zo zdraženia cigariet, z ktorých pravdepodobne tieto peniaze pôjdu, tak možno áno, ale myslím si, že aj za to sa vám národ poďakuje. Ďakujem. I. Presperín, podpredseda NR SR: Ďakujem. Pán poslanec Slafkovský.
Horecký, Ján, dočasne poverený minister školstva, vedy, výskumu a športu SR (2023-03-28):
Vážené panie poslankyne, páni poslanci, dovolím si požiadať o otvorenie rozpravy.
Pellegrini, Peter, podpredseda NR SR (2020-09-24):
Má pán poslanec doplňujúcu otázku? Pán poslanec má. Nech sa páči.
Mazurek, Milan, poslanec NR SR (2022-12-08):
V prvom rade, pán predsedajúci, oceňujem vaše nervy a schopnosť zvládať tieto ataky. V druhom rade gratulujem tejto vláde, že na obhajobu tohto zákona poslali toho najlepšieho nositeľa pravdy, ktorý dal všetky dôvody všetkým ostatným nerozhodnutým poslancom domnievať sa, že tento zákon nie je dobrý, pretože ktokoľvek, kto si pozrie toto, čo tu predviedol, tak získa všetky potrebné argumenty na faktickej aj emočnej stránke na to, aby pochopil, že keď práve tento človek ide hlasovať za ten zákon, tak ten zákon asi nebude veľmi dobrou voľbou pre Slovensko už len z dôvodu toho, ako sa ten človek správa, ako mu to prepína počas toho jeho vystúpenia, ako mu skáču tie nálady a výstupy a aké sprostosti dokáže pri tom rozprávať, hej, že niekto tu útočí na jeho rodinu a podobné veci. Ako úlety, bláznovstvá, nezmysly, klamstvá. Keby niekto útočil na jeho rodinu, tak odporúčam mu to, čo odporúčal on nám, podať trestné oznámenia, nech sa to rieši. Zrejme žiadne nepodal, takže zase trepal ako vždy. Ale spája nás so všeličím možným. Keby som si ja mal čítať, čo o mne píšu na stránke Igora Matoviča alebo Hegera, alebo niekde inde a mám sa z toho rúcať, tak ako sa rúca on, tak potom radšej ani do politiky nejdem. Lebo keď nie je schopný človek psychicky zvládnuť tlak, ktorý vo verejnosti bude musieť zažívať za to, že sa nejakým spôsobom v politike prezentuje, no tak nie je psychicky spôsobilý na to, aby tú politickú funkciu vykonával. Takže mu odporúčam možno vzdať sa mandátu alebo ísť preventívne na tie psychotesty, ktoré odporúčal. Ale tou najväčšou perlou jeho vystúpenia bolo, keď do toho zatiahol Boha a vlastne tvrdil, že Boh nás s Mirom Sujom vidí, keď sa mu smejeme a že vlastne jako to myslel, že na poslednom súde nás pošle do pekla za to, že sa mu smejeme pri jeho vystúpeniach. Ako to bolo to najkrajšie, čo som zatiaľ v parlamente počul a odporúčam mu ešte raz tie psychotesty alebo teda aspoň tú spoveď, lebo toto je silná káva aj na mňa.
Laurenčík, Milan, podpredseda NR SR (2021-06-15):
Pán poslanec, reagujete na predrečníka.
K. Sárközy, poslankyňa: (2009-03-10):
Ale zistila som, že v tejto republike je jediná jedna osoba, ktorá maximálne rozumie fungovaniu sociálnych podnikov – a to je pani poslankyňa Vaľová. Takže zrejme to toho času vyveštila v tých 90. rokoch, pretože teraz ste povedali, že sociálne podniky v Európskej únii fungujú od roku 1990. No, pani poslankyňa, u nás do roku 1989 bol ešte hlboký socializmus, poniektorí vaši poslanci, kolegovia, ktorí tu sedia, v tom hlbokom socializme aj vtedy mútili vodu. Takže od roku 1990 sme s tým až tak moc spraviť nevedeli. Takže zase sme svedkami toho, že sme zaťali do tuhého, čo sa týka sociálnych podnikov. Toho času, keď sme otvorili kauzu Privilégium, počúvali sme tu, čo všetko je pravda a nie je pravda, menil sa zákon a nemenil sa zákon, kauza je na súde. Teraz tu hovoríme o sociálnych podnikoch. Ja sa len pýtam, keď ste boli takí múdri a vedeli, kto, koho, kedy, koľko dostal za hodinovú mzdu pri tých prednáškach, prečo ste s tým niečo nerobili? My sme toto zistili. Zistili sme, že tí manažéri dostávajú státisícové odmeny, a my kričíme. Sme tu kvôli tomu. Pani poslankyňa, už to obdobie je za nami, aby sme si tu nemohli otvoriť ústa. Pani poslankyňa Vaľová, vy nám tu ústa nezatvoríte, či sa vám to páči, či nie, pani ministerka Tomanová takisto a ani pán premiér. Určite sa budete o to usilovať, ale, žiaľbohu, dariť sa vám nebude.
Ďuriš Nicholsonová, Lucia, podpredsedníčka NR SR (2018-09-14):
Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Silvii Shahzad, aby predniesla spravodajskú informáciu.
Paška, Pavol, predseda NR SR (2013-10-16):
Pán poslanec, máte námietku?
Pellegrini, Peter, predseda NR SR (2014-11-25):
Ďakujem veľmi pekne. Otváram všeobecnú rozpravu. Do rozpravy som dostal písomné prihlášky za klub KDH pán poslanec Pavol Zajac a ďalej pán poslanec Miroslav Beblavý, pán poslanec Daniel Lipšic a pán poslanec Hlina. Nech sa páči, pán poslanec Zajac.
Žiga, Peter, podpredseda NR SR (2024-06-12):
Prezentujme a hlasujme. (Hlasovanie.) 137 prítomných, 79 za, 9 proti, 49 sa zdržalo. Konštatujem, že sme schválili návrh novely Zákonníka práce. Nasleduje hlasovanie v prvom čítaní o návrhu poslanca Migaľa na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe, tlač 319, bod 49 schváleného programu. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Branislavovi Becíkovi, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Samuela Migaľa na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov , tlač 319.)
Blaha, Ľuboš, podpredseda NR SR (2024-05-02):
Pani poslankyňa Lucia Plaváková.
Bugár, Béla, podpredseda NR SR (2018-12-13):
Pani poslankyňa Grausová.
Tabák, Romana, poslankyňa NR SR (2023-02-09):
Ďakujem veľmi pekne za odpoveď. Mne je len ľúto, že pani ministerka nemohla prísť osobne. Ona nemôže, teda ešte ani raz neprišla k nám na výbor pre európske záležitosti, potom dám jej otázku na hodinu otázok, miesto nej prídete vy. Takže ja pevne dúfam, že pani ministerka Remišová bude môcť sa aj osobne zúčastniť a zodpovedať na otázky nás poslancov a tiež, aby prišla k nám na výbor pre európske záležitosti. Ďakujem veľmi pekne.
Nemec, Richard, poslanec NR SR (2022-05-20):
Ďakujem, pán predsedajúci. Pán Kazda, mňa to, mňa to fakt mrzí, lebo mali ste to v programe, voľnočasové poukazy, VOČAP-y, ak to tu omieľa, omieľame to tu všetci. Mňa to fakt mrzí, že ste sa nechceli dohodnúť a nechceli ste sa podeliť. Je to smutné. Je to smutné, lebo, a potom mi ešte nehraje jeden fakt do toho, ako hovoríte, že teraz dávať na voľný čas deťom je neekonomické, proste kríza, všetky, všetky tieto, všetky tieto veci. Ja sa chcem spýtať, vy viete ako vaši kolegovia v SaS-ke plánovali VOČAP-y a odkiaľ chceli na to vziať peniaze? Na VOČAP-y malo ísť viacej, ako ide teraz na voľný čas deťom. Povedzte nám, odkiaľ ste na to chceli vziať peniaze, keď nechcete zdaňovať hazard a stávkové kancelárie, ktoré by mohli naozaj prispieť na tie deti, do toho športu? Veď ony zarábajú na tom športe. Tak trošku sa to tak bije. A naozaj ma to úprimne mrzí, lebo bol som na tých komisiách, keď sa VOČAP-y plánovali, a tú pomoc potrebujú teraz. A keď sa do toho nepustíme čo najskôr, tak sa to nikdy už neudeje. Ďakujem.
Nehézová, Jana, poslankyňa NR SR (2017-10-13):
Vážené dámy, vážení páni, v súlade § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 714. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 735 z 25. septembra 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 24. novembra 2017 a v gestorskom výbore do 27. novembra 2017. Otvorte, prosím, všeobecnú rozpravu.
Grendel, Gábor, podpredseda NR SR (2022-05-05):
Vyhlasujem rozpravu za skončenú. Chce záverečné slovo pán navrhovateľ? Nie. Pán spravodajca?
Blaha, Ľuboš, poslanec NR SR (2018-09-13):
Ďakujem pekne. Dovoľte mi iba pripomenúť kolegom z európskeho výboru, že o 12.00 v miestnosti č. 30 máme zasadnutie s rakúskym veľvyslancom a potom o jednej v tej istej miestnosti spoločné zasadnutie spolu so zahraničným výborom. Ďakujem. (Prestávka.) (Po prestávke.)
Zajac, Peter, poslanec NR SR (2010-08-06):
Vážená pani poslankyňa Obrimčáková, problém reformy vzdelávania je v Európe známy už cca 20 rokov. V podstate za tých 20 rokov prebehli vo všetkých krajinách Európskej únie štandardné reformy vzdelávania. Dokonca už v mnohých krajinách prebiehajú isté korektúry týchto reforiem. A my stále ešte 20 rokov po novembri 89 nevieme urobiť, naozaj skutočnú reformu vzdelávania. Myslím teda na základné a stredné školstvo. Myslím si, že to nevieme najmä preto, že ani vaša vláda, napriek tomu, že čosi vyhlásila za nejakú reformu vzdelávania, nepochopila súvislosti, za ktorých môže táto reforma prebehnúť. A bez tých súvislostí sa to berie ako jednotlivé procesy v jednotlivých oblastiach. To znamená, na školách, to znamená v pedagogických inštitúciách, to znamená v štátnom pedagogickom ústave, v kurikulárnych radách a tak ďalej a tak ďalej. Ak sa to berie izolovane, nedá sa urobiť taká reforma vzdelávania, aby mohla fungovať. Čiže darmo vy ste prijali nejaký zákon, keď tá realita viedla len k tomu, že vznikol proste chaos a ten chaos je neodstrániteľný, ak sa neurobí revízia toho, čo vy nazývate reformou vzdelávania. To nie je nejaký výmysel, to je proste fakt a je tu nejaká skúsenosť, skúsenosť mnohých krajín, len teda bohužiaľ, v tejto veci, ktorá je kľúčová vlastne pre mladú generáciu, Slovensko jednoducho zaostáva. Zaostáva za okolitými krajinami, zaostáva za Európskou úniou a znižuje to šance mladej generácie na dobré vzdelávanie.
Kamenický, Ladislav, poslanec NR SR (2012-12-05):
Ako ďalšie v rozprave boli podané pozmeňujúce návrhy poslanca Lipšica. Dajte teda, prosím, hlasovať o prvom pozmeňujúcom návrhu, poslanca Lipšica.
Paška, Pavol, predseda NR SR (2012-10-29):
Hlasujeme. (Hlasovanie.) 136 prítomných, 94 za, 41 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nikto sa do nej nehlási. Vyhlasujem rozpravu za skončenú.
Hrnčiar, Andrej, podpredseda NR SR (2019-05-09):
Takže prerušujem rokovanie o tomto bode programu. Pristúpime k rokovaniu o návrhu vlády na skrátené legislatívne konanie o návrhu poslancov Tibora Bastrnáka, Ladislava Balódiho, Eleméra Jakaba, Irén Sárközy a Petra Vörösa na vydanie zákona, ktorým sa mení a dopĺňa, mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov. Návrh vlády má teda tlač 1447. Prosím ministra spravodlivosti Slovenskej republiky Gábora Gála, aby návrh vlády odôvodnil. (Rokovanie o návrhu vlády na skrátené legislatívne konanie o návrhu poslancov Národnej rady Slovenskej republiky Tibora Bastrnáka, Ladislava Balódiho, Eleméra Jakaba, Irén Sárközy a Pétera Vörösa na vydanie zákona, ktorým sa mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov , tlač 1447.)
Grendel, Gábor, podpredseda NR SR (2020-11-03):
Otváram všeobecnú rozpravu, do ktorej som nedostal žiadnu písomnú prihlášku. Dávam možnosť prihlásiť sa do rozpravy ústne. Nie je záujem, takže vyhlasujem všeobecnú rozpravu za skončenú. Pán navrhovateľ nechce zaujať stanovisko, pani spravodajkyňa takisto nie. Prerušujem rokovanie aj o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 321/2014 o energetickej efektívnosti a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony. Vládny návrh zákona je pod tlačou 267, návrh na jeho pridelenie na prerokovanie výborom je v rozhodnutí č. 259. Zákon by mal uviesť pán minister hospodárstva Richard Sulík, ktorého zatiaľ nevidím v sále, takže vyhlasujem
5-minútovú prestávku. (Prestávka.) (Po prestávke.)
V. Tomanová, ministerka práce, sociálnych vecí a rodiny SR: (2007-02-08):
Mohla by som hovoriť o tom, ako sú vytláčaní aj v súčasnosti, aj ako boli vytláčaní z úradov práce ľudia. Môžem hovoriť o tom, keď sa preklopili zákony, a teda od 1. 1. 2004 došlo k reforme, ale zákon o službách zamestnanosti nadobudol účinnosť, nový zákon, až od 1. februára 2004, ako vypadlo z evidencie 100 000 ľudí, ale nikde ste sa nestretli s tým, že 100 000 ľudí bolo niekde zamestnaných. Mohla by som hovoriť o mnohých veciach. Pani poslankyňa Sárközy, poviem jednu vec. Pána Dr. Sihelského prepustila tiež predchádzajúca vláda napriek tomu, že veľmi účinne spolupracoval na príprave vašej novely a ja si nemyslím, že by nebol odborník a nepoznal problematiku, a preto zastávam názor, že je na mieste tam, kde patrí. Obdobne ako pán Valentovič. Ja som vo vašich, v mojom vystúpení spomenula pána riaditeľa úradu, ktorý bol menovaný predchádzajúcou vládou, hovorím o Leviciach, ktorý nemá problém, je schopný. Dokázal veľa, zostal na svojom mieste. Ale mohla by som takto hovoriť aj o ďalšom riaditeľovi v Humennom a podobne. Ale, pani poslankyňa, ja som znovu povedala, my sme priznali, že sú to politickí nominanti. Všetci z nich spĺňajú vysokoškolské vzdelanie II. stupňa a teda naplnili zákon o štátnej službe § 14. Ďakujem. (Potlesk.)
Fecko, Martin, poslanec NR SR (2012-06-26):
Ďakujem pekne, pán predseda. Vážené kolegyne, kolegovia, v rozprave vystúpil jeden poslanec, pán Simon, ale nepodal žiadny pozmeňovací, ani doplňovací návrh. Takže, pán predseda, dajte hlasovať o tom, že Národná rada Slovenskej republiky berie na vedomie výročnú správu Slovenského pozemkového fondu za rok 2011.
Hrnčiar, Andrej, podpredseda NR SR (2017-06-15):
Končím možnosť nahlásiť sa s faktickými poznámkami. Nech sa páči, pán poslanec Hrnko.
Grendel, Gábor, podpredseda NR SR (2023-03-15):
S reakciou na faktické poznámky pán poslanec Marián Viskupič.
Dubovcová, Jana, poslankyňa NR SR (2011-02-01):
Ďakujem za slovo. Týmto oboznamujem poslaneckú snemovňu so správou Ústavnoprávneho výboru Národnej rady Slovenskej republiky o prerokovaní zákona z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorý bol vrátený prezidentom Slovenskej republiky na opätovné prerokovanie Národnou radou Slovenskej republiky v druhom čítaní. Predseda Národnej rady Slovenskej republiky rozhodnutím z 23. decembra 2010 č. 198 pridelil zákon na prerokovanie, vrátený prezidentom Slovenskej republiky na opätovné prerokovanie Národnou radou Slovenskej republiky, ktorý máte ako tlač 202, na prerokovanie Ústavnoprávnemu výboru Národnej rady Slovenskej republiky ako gestorskému výboru. 25. januára 2011 na 20. schôdzi výbor prerokoval po prvé návrh prezidenta republiky uvedený v časti III, v časti rozhodnutia z 23. decembra 2010, neprijať zákon z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky ako celok. Po druhé prerokoval pripomienky prezidenta Slovenskej republiky k čl. I, k čl. VII, k čl. X, uvedené v rozhodnutí z 23. 12. č. 3297/2010-BA. Výbor svojím uznesením z 25. januára 2011 č. 120 odporučil Národnej rade Slovenskej republiky a) neschváliť návrh prezidenta neprijať zákon ako celok, b) schváliť pripomienky prezidenta republiky k čl. I písm. a), b), c), d), e) a f), c) neschváliť pripomienku prezidenta k čl. I písm. g) v 47. bode § 151u a k pripomienkam prezidenta republiky k čl. VII písm. h), i), j) a k) výbor neprijal uznesenie. Nezaujal stanovisko. Výbor odporúča hlasovať o pripomienkach prezidenta nasledovne: k čl. I o pripomienkach uvedenými pod písmenami a), b), c), d), e) a f) hlasovať spoločne a tieto schváliť; k pripomienke v čl. I uvedenej pod písmenom g) hlasovať osobitne a túto neschváliť; k čl. VII a k čl. X o pripomienkach uvedených pod písmenami h), i), j) a k) hlasovať spoločne. Ústavnoprávny výbor nemá odporúčacie stanovisko. Uznesením č. 120 z 25. januára 2011. Gestorský výbor odporúča Národnej rade zákon z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky, schváliť v znení schválených pripomienok prezidenta republiky. Týmto uznesením zároveň poveril poslankyňu Janu Dubovcovú, aby podľa § 80 ods. 2 zákona o rokovacom poriadku Národnej rady informovala o výsledku rokovania gestorského výboru, odôvodnila návrh a stanovisko výboru na schôdzi Národnej rady. Pán predseda, otvorte rozpravu.
Glváč, Martin, podpredseda NR SR (2017-11-30):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave, pani poslankyňa Bašistová.